Tejeiroren hasiera TVEren hasierarekin bat
**Elena María Tejeiro,** benetako izena **María Elena Mellado del Hoyo**, (Murtzia, 1939ko urriaren 25a), aktorea da.

Biografia
---------

Mekanografoa da lanbidez. Interpretazioa ikasi zuen Arte Dramatikoaren Eskolan, eta 1958an Televisión Españolan egin zuen debuta, beraz, Espainiako aktore aitzindarietako bat izan zen. *Palma y Don Jaime* (1960) telesailean parte hartu zuen, José Luis López Vázquezekin batera, eta, urtebete geroago, Fernando Fernán Gómezen agindupean *La vida alrededor* lanean egin zuen lehen zinema-interpretazioa.

1960ko hamarkadan, antzerkia, zinema eta telebista uztartu zituen. Taulen gainean José André Lecour ren *Las mariposas son libres* (1970) edo Leonard Gersheren *Los años del bachillerato* (1960) lanak egin zituen.

1965eko maiatzean, Alcobendasko Domingotarren elizan ezkondu zen Antoni Ribas zinema-zuzendariarekin, eta 1975eko neguan baliogabetu zuten.

Pantaila handian, besteak beste, lan hauek egin zituen: Leon Klimovskyren *Un tipo de sangre* (1960), Luis Luciaren *Un rayo de luz* (1960), Mariano Ozoresen *Alegre juventud* (1962), Jesús Francoren *Gritos en la noche*, José Luis Sáenz de Herediaren *La verbena de la Paloma* (1963), Fernando Palaciosen *La familia y uno más* (1965), Fernando Merinoren *Lola, espejo oscuro* (1966) eta *Amor a la española* (1967), eta Roberto Bodegasen *Españolas en París (1970).*

Telebistarako, Jaime de Armiñánen *Mujeres solas* (1960-1961), *Chicas en la ciudad* (1961) eta *Confidencias* (1964-1965).*Cristina y los hombres* (1969) telesailean protagonista izan zen, Noel Clarasóren gidoiekin. *Nobela* espazioko egokitzapen batzuetan ere parte hartu zuen.

1965ean, Antoni Ribas zuzendari katalanarekin ezkondu ondoren, haren agindupean *Las salvajes en Puente San Gil* (1966) eta *Media y calcetines* (1969) interpretatzen zituen, eta bere arte-jarduera murriztu zuen. Hirurogeita hamarreko hamarkadaren hasieran, agerraldiak pantaila txikira mugatu zituen, eta berriro protagonista izan zen Enrique Martí Maquedaren *Pili, secretaria ideal* (1975) telesailean, José María Pradarekin batera.

Ondoren, Mario Camusen *La colmena* (1982)eta Pedro Costaren *Redondela* (1987) filmetan baino ez zuen parte hartu. Noizean behin, antzerkian lan egin zuen, hala nola, *Maribel y la extraña familia* (1978) berrestreinaldiko elenkoaren buru izan zen eta *Un hombre y dos retratos* (1981) lanaren estreinaldian, Madrilgo Beatriz antzokian.

Sariak
------

Zinemako Idazleen Zirkuluaren dominak

| **Urtea** | **Kategoria** | **Filma** | **Emaitza** |
| --- | --- | --- | --- |
| 1971 | Aktore onena | *Españolas en París* | Irabazlea |
|

**Ikuskizunaren Sindikatu Nazionalaren saria** (1965), *Lola, espejo oscuro* lanagatik

* **Ondas saria** (1965). Telebistako nazionalak: aktore onena.

Erreferentziak
--------------

1. 1 2   «Elena María Tejeiro - Biografía de Elena María Tejeiro» *www.biografias.es* (Noiz kontsultatua: 2022-02-13).
2. ↑   **(Gaztelaniaz)** «Elena María Tejeiro (cine.com)» *cine.com* (Noiz kontsultatua: 2022-02-13).
3. ↑   «Premios del CEC a la producción española de 1971» *CEC*.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q5829216
* **Identifikadoreak**
* WorldCat
* VIAF: 121620162
* ISNI: 0000 0000 8026 2692
* BNE: XX1460892
* LCCN: no2012040901

 |

* Wd Datuak: Q5829216